Document ID: 31997R1056

31997R1056
L 154/21
SLUŽBENI LIST EUROPSKE UNIJE
11.06.1997.
UREDBA KOMISIJE (EZ) br. 1056/97
od 11. lipnja 1997.
o prilagodbi tehničkom napretku Uredbe Vijeća (EEZ) br. 3821/85 o tahografu u cestovnom prometu
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3821/85 od 20. prosinca 1985. o tahografu u cestovnom prometu (1), kako je zadnje izmijenjena Uredbom Komisije (EZ) br. 2479/95 (2), a posebno njezin članak 17.,
budući da je potrebno ukloniti mogućnosti prijevare u korištenju elektroničkih tahografa u cestovnom prometu;
budući da Uredba (EZ) br. 2479/95 propisuje obvezu zaštite kablova koji povezuju tahograf s odašiljačem osim ako je jednaka zaštita od nedopuštenog rukovanja zajamčena nekim drugim sredstvima (na primjer, elektroničkim nadzorom, kao što je kodiranje signala); budući da se spoj koji se sastoji od zapečaćenih kablova smatra neprekidnim;
budući da tahografi ugrađeni u nova vozila stavljena u uporabu po prvi put nakon 1. siječnja 1996. moraju biti u skladu sa sadašnjom Uredbom;
budući da su industrija i proizvođači motornih vozila imali ozbiljnih problema s ugradnjom oklopljenih kablova u vozila kategorija M1 i N1 u kojima integrirani senzori ili senzori ABS-a generiraju impulse za brzinu/udaljenost;
budući da ovi senzori nisu konstruirani za ugradnju oklopljenog kabela; budući da je potrebno dopustiti da oklopljeni kabel ne bude obvezan za spajanje senzora s adapterom, već samo adaptera s tahografom; budući da je posljedično potrebno na odgovarajući način izmijeniti Uredbu;
budući da su mjere predviđene ovom Uredbom u skladu s mišljenjem Odbora o prilagodbi Uredbi (EEZ) br. 3821/85 tehničkom napretku,
DONIJELA JE OVU UREDBU:
Članak 1.
Točki 5. poglavlja V. Priloga I. Uredbi (EEZ) br. 3821/85 dodaju se sljedeći stavci:
„Radi primjene ove točke, vozila kategorije M1 i N1 su ona vozila definirana u dijelu A Priloga II. Direktivi Vijeća 70/156/EEZ (3). Za vozila opremljena tahografom u skladu s Uredbom i koja nisu konstruirana za ugradnju oklopljenog kabela između senzora za brzinu i udaljenost i tahografa, adapter se postavlja što je bliže moguće senzorima za brzinu i udaljenost.
Adapter se s tahografom spaja oklopljenim kabelom.
Članak 2.
Ova Uredba stupa na snagu dvadesetog dana od dana objave u Službenom listu Europskih zajednica.
Primjenjuje se od 1. siječnja 1996.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. lipnja 1997.

Labels: 7
1
8